b'\n_START_ARTICLE_\nKrvna slika\n_START_PARAGRAPH_\nKrvna slika ali hemogram je natan\xc4\x8den zapis rezultatov preiskave krvi, zlasti glede na koncentracijo, razmerje in morfolo\xc5\xa1ke zna\xc4\x8dilnosti (zgradbo) krvnih celic ter koncentracijo hemoglobina. Lo\xc4\x8dimo belo krvno sliko (se nana\xc5\xa1a na bele krvni\xc4\x8dke) in rde\xc4\x8do krvno sliko (nana\xc5\xa1a se na rde\xc4\x8de krvni\xc4\x8dke in hemoglobin). Diferencialna krvna slika prika\xc5\xbee razmerje med posameznimi belimi krvnimi celicami (granulociti, limfociti, monociti, eozinofilci, bazofilci). Dandanes se krvna slika dolo\xc4\x8di avtomatizirano, z napravami, ki analizirajo razli\xc4\x8dne komponente krvi v manj kot eni minuti.'